Rem Kassim

Ramzani Kassim (lahir 16 September 1974) atau lebih dikenali sebagai Rem ialah seorang penyanyi Malaysia yang mula mencipta nama pada tahun 1997 menerusi lagu Semua Orang Tahu (S.O.T) serta lagu Selingkar Kasih. Beliau membawa muzik pop dan cukup terkenal dengan vokal serak basah dan meneran serta pernah tiga kali dicalonkan dalam kategori Vokal Lelaki Terbaik di Anugerah Industri Muzik. Beliau berasal dari Sibu, Sarawak.

Kerjaya
Rem mula dicungkil bakat menerusi pencarian penyanyi lelaki pop baru di bawah payung Warner Muzik Malaysia pada tahun 1996. Sebelum itu Rem sering membuat persembahan di hotel-hotel sekitar negeri kelahirannya, Sarawak. Album debutnya mendapat sentuhan komposer yang baru meningkat naik ketika itu, Ajai. Pada pertengahan tahun 1997, muncullah album yang mengambil namanya sendiri sebagai judul itu ke pasaran umum. Menerusi album itu Rem cukup popular dengan tiga buah lagu ciptaan Ajai iaitu Semua Orang Tahu (S.O.T) Selingkar Kasih dan Kasih Kembalilah http://utusan.com.my/utusan/Hiburan/20130118/hi_02/Menyanyi-kerana-Selingkar-Kasih. Ketika berlangsungnya Anugerah Industri Muzik ke-5 pada 1998, Rem dicalonkan dalam dua kategori penting termasuk Vokal Terbaik, dan berjaya memenangi kategori Artis Baharu Terbaik (Lelaki). 

Album keduanya yang berjudul Impian Cinta muncul pada tahun 1999 dan cukup popular dengan lagu yang dijadikan judul album http://www.utusan.com.my/utusan/info.asp?y=1999&dt=1116&pub=Utusan_Malaysia&sec=Hiburan&pg=et_04.htm. Lagu itu berjaya mara ke pertandingan akhir Anugerah Juara Lagu ke-15. Selepas kejayaan itu Rem bertukar syarikat rakaman dari Warner Music ke New Southern Records (NSR) pada tahun 2001 dan menghasilkan dua buah album iaitu Setiap Waktu dan Satu Suara. Ketika itu Rem cukup popular dengan lagu balada Erti Kasih (2002) http://utusan.com.my/utusan/info.asp?y=2002&dt=1001&pub=Utusan_Malaysia&sec=Hiburan&pg=hi_02.htm dan hits terakhirnya setakat ini, Pendusta Cinta pada tahun 2004.  Setelah agak lama menyepi, pada tahun 2009 beliau muncul dengan lagu single berjudul Selalu Ada dan disusuli pada tahun 2014 kolaborasinya bersama komposer muda Fynn Jamal yang berjudul Nanti Bila Kaya http://manakedai.blogspot.com/2012/03/rem-tidak-trauma-selepas-gagal.html. Ternyata semangat Rem tidak pernah pudar dalam dunia nyanyian walaupun lama tanpa album. Malah semangatnya begitu kental sehebat vokalnya yang bergetar untuk meneruskan perjuangan seni. Kata Rem, kelibatnya 'menyepi' cuma di media cetak dan elektronik tetapi tidak di pentas persembahan kerana sehingga kini masih aktif menyanyi di pentas-pentas korporat http://whitect30-tentangartis.blogspot.com/2009/10/rem-selalu-ada.html. Dalam pada itu Rem juga berjinak-jinak dalam dunia lakonan menerusi drama-drama TV tetapi dunia nyanyian masih menjadi keutamaannya. 

Diskografi

Album studio
 Rem (1997)
 Impian Cinta (1999)
 Setiap Waktu (2002)
Album Kompilasi
 Satu Suara (2004)

Single
 Tahun Judul Lagu Kedudukan Tertinggi Carta Album Era Muzik.fm Baik Banget  Muzik-muzik1997 "Semua Orang Tahu (S.O.T)" — 3 — 1 Rem "Selingkar Kasih" — 1 — 21998 "Kasih Kembalilah" — 4 — 6 "Hanya Dirimu" — — — — "Lya" — — — —1999 "Hanya Denganku" — 11 — — Impian Cinta2000 "Impian Cinta" — 1 — 2 "Yang Ku Pinta" — 18 — 20 "Mulianya Ramadan" — — — — Maafkan "Lebaran Ini" bersama Ajai, kumpulan Raihan dan NowSeeHeart — — — —2001 "Hampa" duet bersama Hetty Sarlene — 11 — — Tiada Lain2002 "Erti Kasih" — 2 — — Setiap Waktu "Right Here Right Now" — — — — "Gina"duet bersama Andy Flop Poppy — 17 — 122003 "Kekesalan" — 10 — 18 "Setiap Waktu" — — — —2004 "Pendusta Cinta" — 9 — — Satu Suara "Di Mana" — 15 — —2009 "Selalu Ada" — — — — Selalu Ada2012 "Nanti Bila Kaya" — — — — Nanti Bila Kaya 2018"Sinar Kasih" — — — — align="left" rowspan="1"

Filemografi
Televisyen
 "Mak Andam Terlampau" (2004)
 "Suria Kasanova" (2006)
 "Pintu Taubat" (2013)

Pencapaian
 Anugerah Industri Muzik Malaysia (AIM) Tahun Kategori Karya Tercalon Album / Material Keputusan 1998 (AIM 5) Artis Baharu Terbaik (Lelaki) Rem  Persembahan Vokal Lelaki Terbaik di Dalam Album  1999 (AIM 7) Persembahan Vokal Lelaki Terbaik di Dalam Album Impian Cinta  2002 (AIM 10) Susunan Muzik Dalam Lagu Terbaik "Erti Kasih" Setiap Waktu  Persembahan Vokal Lelaki Terbaik di Dalam Album 

 Anugerah Juara Lagu (AJL) Tahun Lagu Album Pencipta Lagu Penulis Lirik Kategori Keputusan 2000 (AJL 15) Impian Cinta  Impian Cinta Ajak Ajak Balada 

Rujukan

Pautan luar


Kategori:Kelahiran 1974
Kategori:Orang hidup
Kategori: Penyanyi lelaki Malaysia
Kategori:Orang dari Sarawak
Kategori:Orang Malaysia berketurunan Melayu
Kategori:Muslim Malaysia
Kategori:Pelakon lelaki Malaysia
Kategori:Peserta Gegar Vaganza
Kategori:Orang mononim Malaysia